Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 1992.évi LXXV. törvény előírásainak megfelelően
Paragraph Index: 865

4. A visszatérítési kötelezettséggel nyújtott támogatások visszafizetési rendjét, annak költségvetésbe történő beépülését és ismételt felhasználásának szabályait külön jogszabály tartalmazza. V. Árfolyamváltozás elszámolása Az ISPA program lebonyolítására az EU Bizottság euróban folyósítja a támogatást. A központi költségvetésben az előirányzatok forintban szerepelnek. Az EU felé az elszámolásokban az EU által meghatározott árfolyamon kell szerepeltetni a kifizetéseket. Az esetlegesen felmerült árfolyamkülönbezet elszámolása a fejezet feladata. Árfolyamkülönbözet merülhet fel a szabálytalan felhasználás miatti visszafizetések esetében. A kedvezményezettel kötött támogatási szerződésben rögzíteni kell, hogy az ISPA Végrehajtó Szervezet a visszafizetésre vonatkozó intézkedésében meghatározott összeget köteles visszafizetni a kedvezményezett. A Végrehajtó Szervezetnek az összeg meghatározása során figyelembe kell venni az árfolyamváltozásokat. VI. Általános forgalmi adó elszámolása Az ÁFA tekintetében külön jogszabályban foglaltak az irányadók. VII. Információ szolgáltatás a számszaki végrehajtásról

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes